Diari Oficial de la Generalitat Valenciana


Sumari del DOGV 8352, del 01-08-2018 (2018/7158)

RESOLUCIÓ de 27 de juny de 2018, de la Direcció General d'Agricultura, Ramaderia i Pesca, per la qual s'autoritza el canvi de titularitat dels establiments d'aqüicultura marina amb número de registre 25, 42 i 43, granges marines en terrenys de domini públic maritimoterrestre davant del terme municipal de Nules (establiments 25 i 42) i davant del terme municipal de Borriana (establiment 43). Expedient número AMIA/12.0006.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8352

Data del DOGV
:   01-08-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/7158


Data del document
:   27-06-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Nules
    * Borriana

RESOLUCIÓ de 27 de juny de 2018, de la Direcció General d'Agricultura, Ramaderia i Pesca, per la qual s'autoritza el canvi de titularitat dels establiments d'aqüicultura marina amb número de registre 25, 42 i 43, granges marines en terrenys de domini públic maritimoterrestre davant del terme municipal de Nules (establiments 25 i 42) i davant del terme municipal de Borriana (establiment 43). Expedient número AMIA/12.0006. [2018/7158]  
  
Vista la sol·licitud presentada el 30 d'octubre de 2017 per Rubén Tahíche Lacomba Sobrino, en nom i representació de Niordseas, SLU, per al canvi de titularitat dels establiments d'aqüicultura núm. 25, 42 i 43 d'Acuícola Marina, SLU, a favor de Niordseas, SLU.  
  
Considerant que en data 15 de desembre de 2017, la mercantil Niordseas, SLU, absorbeix la mercantil Acuícola Marina, SLU, mitjançant escriptura de fusió per absorció, per la qual cosa aquesta última queda extingida i el seu patrimoni, traspassat en bloc a títol de successió universal a Niordseas, SLU.  
Considerant que en data 18 de juny de 2018, el Servei Provincial de Costes a Castelló del Ministeri d'Agricultura, Pesca i alimentació, resol autoritzar el canvi de titularitat de les concessions d'ocupació de domini públic maritimoterrestre on se situen aquests establiments d'Acuícola Marina, SLU, a favor de Niordseas, SLU, sense que es modifique l'objecte i altres condicions generals i particulars i prescripcions que han servit de base per a atorgar els títols concessionals concernits.  
  
Considerant que la granja marina núm. 25 ocupa una concessió de domini públic maritimoterrestre de 255.000 m² davant de les costes de Nules, atorgada per resolució del Ministeri de Medi Ambient, de 8 de maig de 2002, i que l'activitat va ser autoritzada per la Resolució de 5 de juny de 2002, de la Direcció General de Pesca i Comercialització Agrària i modificada per la Resolució de 8 d'agost de 2005 de la Direcció General de Pesca.  
Considerant que la granja marina núm. 42 ocupa una concessió de domini públic maritimoterrestre de 933.000 m² davant de la costa de Nules, atorgada per resolució del Ministeri de Medi Ambient de 3 de juny de 2006, i que l'activitat va ser autoritzada mitjançant resolució de 23 de febrer de 2006, de la Direcció General de Pesca i alimentació.  
  
Considerant que la granja marina núm. 43 ocupa una concessió de domini públic maritimoterrestre, inicialment de 500.000 m² davant de la costa de Borriana, atorgada per resolució del Ministeri de Medi Ambient de 9 de gener de 2007, i que l'activitat va ser autoritzada per la Resolució de 25 de gener de 2017, de la Direcció General de Pesca i alimentació. Posteriorment per la Resolució de 28 de setembre de 2010, de Direcció General d'Empreses Agroalimentàries i Desenvolupament del Medi Rural, es va transferir la titularitat a Acuícola Marina, SLU. Mitjançant resolució de 17 de novembre de 2017, de la Direcció General d'Agricultura, Ramaderia i Pesca, es va autoritzar la seua ampliació i modificació. L'actual ocupació és d'1.000.000 m², ja que s'ha atorgat la concessió de 500.000 m² addicionals als inicials el 23 de juny de 2016.  
  
Vista la proposta del director territorial de la Conselleria d'Agricultura, Medi Ambient, Canvi Climàtic i Desenvolupament Rural a Castelló de 27 de juny de 2018.  
De conformitat amb el que s'estableix en l'article 26 de la Llei 5/2017, de 10 de febrer, de la Generalitat, de Pesca Marítima i Aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Autoritzar el canvi de titularitat dels establiments d'aqüicultura marina amb número de registre 25, 42 i 43 d'Acuícola Marina, SLU, amb NIF N44478646, en favor de l'entitat Niordseas, SLU, amb NIF I28884050, i així queda el nou titular subrogat en tots els drets i obligacions de l'antic titular.  
Contra aquesta resolució, que no posa fi a la via administrativa, es pot interposar un recurs d'alçada davant del secretari autonòmic d'Agricultura i Desenvolupament Rural en el termini d'un mes comptador des de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 de juny de 2018.- El director general d'Agricultura, Ramaderia i Pesca: Rogelio Llanes Ribas.